ປ. ເມັກຊິໂກ ຈະພົບປະ ກັບ ລມຕ ສອງທ່ານ ຈາກ ຄະນະລັດຖະບານ ທ່ານທຣຳ
ລັດຖະມົນຕີສອງທ່ານ ຂອງຄະສະລັດຖະບານ ທ່ານດໍໂນລ ທຣຳ ຈະພົບປະກັບ ປະທານາທິບໍດີ ເມັກຊິໂກ ຊຶ່ງຈະເພັ່ງເລັງໃສ່ ເລື່ອງການລັກລອບ ຄ້າຢາເສບຕິດ ການຄ້າ ແລະ ຄົນເຂົ້າເມືອງ.
ສະມາຊິກທີ່ສຳຄັນສອງທ່ານ ໃນຄະນະລັດຖະບານຂອງປະທານາທິບໍດີ ດໍໂນລ ທຣຳ ຫວັງວ່າ ຈະຜ່ອນຄາຍຄວາມເປັນຫ່ວງ ແລະ ຄວາມບໍ່ພໍອົກພໍໃຈ ກ່ຽວກັບ ນະໂຍບາຍ ໃໝ່ ຂອງຄະນະລັດຖະບານ ຕໍ່ເມັກຊິໂກ ລັດຖະມົນຕີ ກະຊວງການຕ່າງປະເທດ ສະຫະລັດ ທ່ານ Rex Tillerson ແລະ ລັດ ຖະມົນຕີ ກະຊວງຮັກສາຄວາມປອດໄພພາຍໃນ ທ່ານ John Kelly ຈະພົບປະກັບ ປະທານາທິບໍດີ ຂອງເມັກຊິໂກ ທ່ານ Enrique Pena Nieto ໃນວັນພະຫັດມື້ນີ້ ພ້ອມດ້ວຍບັນດາສະມາຊິກໃນຄະນະລັດຖະບານຂອງທ່ານ ໃນອັນທີ່ຄາດໝາຍ ວ່າ ຈະເປັນຄັ້ງທຳອິດ ຂອງການພົບປະກັນ ໃນລະດັບຂັ້ນສູງ ຫຼາຍຄັ້ງຕິດຕໍ່ກັນ ຊຶ່ງຈະເພັ່ງເລັງໃສ່ເລື່ອງ ການລັກລອບຄ້າຢາເສບຕິດ ການຄ້າ ແລະ ຄົນເຂົ້າເມືອງ ໂຄສົກທຳນຽບຂາວ ທ່ານ Sean Spicer ໄດ້ກ່າວ ໃນວັນພຸດວານນີ້ວ່າ ທ່ານ Spicer ຍັງໄດ້ກ່າວອ້າງເຖິງສາຍພົວພັນລະຫວ່າງ ທັງສອງປະເທດ ນັ້ນວ່າ ການເດີນທາງນີ້ ມີຂຶ້ນໃນຂະນະທີ່ ມີການມອງກັນວ່າ ເປັນຈຸດຕ່ຳສຸດໃນການພົວພັນ ລະຫວ່າງ ສອງປະເທດ ຊຶ່ງໄດ້ມີຄວາມສະຫງົບສຸກ ຢູ່ຕາມເຂດຊາຍແດນຮ່ວມກັນ ໄລຍະ 3,100 ກິໂລແມັດ ຂອງພວກເຂົາເຈົ້າ ນັບຕັ້ງແຕ່ສົງ ຄາມໃນຊຸມປີ 1840 ລະຫວ່າງ ເມັກຊິໂກ ແລະ ອາເມຣິກາ ເປັນຕົ້ນມາ ທ່ານທຣຳ ໄດ້ເນັ້ນຢ້ຳຊ້ຳແລ້ວຊ້ຳອີກວ່າ ເມັກຊິໂກ ໃນທາງໃດທາງນຶ່ງ ຈະຕ້ອງຈ່າຍ ຄ່າກຳແພງ ຢູ່ຕາມຊາຍແດນ ຊຶ່ງບັນດາສະມາຊິກສະພາ ໃນວໍຊິງຕັນ ກະປະມານ ວ່າ ຈະໃຊ້ເງິນທຶນ ຢ່າງນ້ອຍ 12 ຕື້ໂດລາ ແລະ ໃນສັບປະດານີ້ ກະຊວງຮັກສາ ຄວາມປອດໄພພາຍໃນ ສະຫະລັດ ໄດ້ແຈ້ງໃຫ້ຊາບ ກ່ຽວກັບ ນະໂຍບາຍ ທີ່ອາດ ສົ່ງຜົນໃຫ້ມີການເນລະເທດ ພວກຄົນເຂົ້າເມືອງຜິດກົດໝາຍ ຫຼາຍລ້ານຄົນ ໃນວັນພຸດວານນີ້ ອົງການຂ່າວ Reuters ໄດ້ອ້າງເຖິງຄຳເວົ້າຂອງລັດຖະມົນຕີ ກະຊວງການຕ່າງປະເທດຂອງເມັກຊິໂກ ທ່ານ Luis Videgaray ທີ່ໄດ້ກ່າວວ່າ ປະເທດຂອງທ່ານ ຈະບໍ່ຮັບເອົາ ຂໍ້ສະເໜີດ້ານຄົນເຂົ້າເມືອງສະຫະລັດ ສະບັບໃໝ່ ແລະ ຈະບໍ່ລັງເລໃຈທີ່ຈະເອົາເລື່ອງນີ້ ສະເໜີຂຶ້ນຕໍ່ ອົງການສະຫະ ປະຊາຊາດ ທ່ານນາງ Shannon O’Neil ເຈົ້າໜ້າທີ່ອາວຸໂສ ຢູ່່ທີ່ສະຖາບັນການສຶກສາ ສຳລັບ ອາເມຣິກາ ລາຕິນ ຂອງສະພາດ້ານການພົວພັນຕ່າງປະເທດ ໄດ້ກ່າວວ່າ